als_Latn dik_Latn sag_Latn
“Fabiani i ndërron femrat çdo natë, kurrë nuk ka pasur lidhje serioze”Panorama Plus e Dielë, 15 Mars, 2015 | 11:00 am
Kamionist në Itali, por një Casanova i vërtetë në Shqipëri. 31-vjetorin e festoi natën që hyri në “Big Brother 8”, ku bëri përshtypje me fizikun e palestruar prej vitesh dhe gjithë muskuj. Sporti tjetër i tij në jetë janë aventurat me femra të ndryshme. Për të na njohur më shumë me Fabian Kajën, djalin nga Kavaja që jeton në Sicili, flet kushëriri dhe shoku i tij më i ngushtë, Endri Çullhai.
Fabiani ka lënë jetën në Itali për të hyrë në “Big Brother 8”. Kishte dilema?
Në fakt, e kishte me dy mendje të hynte në “BB”, por unë e nxita. Pak a shumë ishte një vendim që e morëm së bashku.
Pse e kishte me dy mendje, cila ishte frika e tij?
Frika ishte se mund të humbë shumë gjëra në Itali nga izolimi i tij në shtëpi. Para së gjithash punën, që është më rëndësishmja për të sigurisht.
Tjetër gjë e rëndësishme që mund të humbë, mund të jetë ndonjë vajzë? Ka lënë ndonjë lidhje jashtë?
Fabiani me lidhje?! Jo, ai nuk mban lidhje stabël me vajza, bën vetëm aventura me to. Kalon bukur në shoqërinë e tyre dhe gjithçka mbaron shpejt. Me pak fjalë është shumë qejfli.
Kjo do të thotë që lista e eksperiencave të tij është shumë e gjatë?
Po, mund të them pa frikë se mesatarisht i bie një femër çdo natë.
Pra, femrat janë sporti tjetër i tij, përveç palestrës?
Jo gjithmonë, pasi ka periudha që ushtrohet intensivisht në palestër dhe nuk del të bëjë jetë nate. Përgjithësisht muajin gusht e kalon në Tiranë, kur i dedikohet vetëm plazhit, jetës së natës, qejfit dhe femrave.
Ku i njeh femrat me të cilat shoqërohet?
Kudo. Në rrugë, në kafe, klube nate etj.
Çfarë preferencash ka për vajzat?
E tërheqin femrat me karakter të fortë, të jenë të palestruara, të ëmbla, e sigurisht të bukura.
Mendon se ndonjë nga vajzat në shtëpi do i pëlqejë atij?
Për mendimin tim, s’janë aq të mira sa t’i pëlqejnë Fabianit. Po edhe mund të ndodhë që të afrohet me ndonjërën, pasi vetë mbyllja në atë shtëpi do e detyrojë të afrohet, edhe pse s’do e tërheqin shumë. Jo se nuk jeton dot pa seks, por si çdo mashkull dhe ai bëhet nervoz kur nuk kryen marrëdhënie.
E çon ai ndonjëherë ndër mend martesën?
Nuk ka rënë ndonjëherë biseda për argumente serioze, si martesa. Po besoj se nuk do i pëlqejë të mbetet beqar i përjetshëm.
Është vlera e çmimit të madh ajo çfarë ai synon, apo thjesht një përmbushje e tipit të tij vanitoz?
Synimi i tij është për të fituar dhe për të hapur një palestër të vetën këtu në Tiranë. Dëshira e tij është të kthehet, se i pëlqen shumë jeta këtu. Prej vitesh ai punon në Itali, por marrëdhënia e tij me paranë nuk mund të konsiderohet aq e mirë, pasi shpenzon shumë.
Çfarë mund ta acarojë tjetër brenda shtëpisë?
Mungesa e ushqimit të duhur, po. Fabiani do që ta ketë ushqimin gjithmonë të mirë edhe të bollshëm.
Është egoist për femrat e tij, bëhet xheloz?
Jo, asnjëherë. Ndërsa femrat për të po.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn